wannaphong/clean_thaiwikipedia huggingface dataset:
# มังกรหยก (ละครโทรทัศน์ พ.ศ. 2546)
มังกรหยก ภาค1 (2003)  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก อีกเวอร์ชันหนึ่ง นำแสดงโดย หลี่ ย่าเผง, โจว ซวิ่น, โจว เจี๋ย, เจียง ฉินฉิน ออกอากาศทางช่อง CCTV ในประเทศจีน ละครโทรทัศน์เรื่องนี้เป็นลภาคะครภาคแรก ของละครไตรภาคในเรื่อง มังกรหยก โดยละครเรื่องนี้มีภาค 2 ต่อคือเรื่อง มังกรหยก ภาค 2 ตอน ตำนานศึกเทพอินทรี เป็น มังกรหยกภาคก๊วยเจ๋ง ที่มีคะแนนใน douban ต่ำกว่าหลายเวอร์ชัน และ "โจวซวิ่น" เป็นที่รู้จักในบท อึ้งย้ง (ภาคแรก) ด้วยวัย 29 ปี กลายเป็น ดาราที่แสดงบท "อึ้งย้งวัยสาว" ที่มีอายุมากที่สุด

 เนื้อเรื่อง 
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น

 นักแสดงนำ 
 หลี่ ย่าเผง รับบทเป็น ก๊วยเจ๋ง
 โจว ซวิ่น รับบทเป็น อึ้งย้ง
 โจว เจี๋ย รับบทเป็น เอี๊ยคัง
 เจียง ฉินฉิน รับบทเป็น มู่ เนี่ยนฉือ
 ติง เห่ยเฟิง รับบท เอี๊ยทิซิม
 เจ้า เหลียง รับบท จิวแป๊ะทง
 ซุน ไห่หยิง รับบท อั้งฉิกกง
 โจว เป่ยเฉิง รับบท อึ้งเอี๊ยะซือ
 โย่ว หยง รับบท อาวเอี๊ยงฮง
 หวัง เหว่ยกัว รับบท อิดเต็งไต้ซือ
 จาง จื้อจง รับบท หวัง ฉงหยาง
 หลี่ เฟิง รับบท ก๊วยเซาเทียน
 เหอ ฉิง รับบท เปาเซียะเยียก
 ลู่ ลี่ผิง รับบท หลีเพ้ง
 หยาง ลี่ผิง รับบท เหมยเชาฟง
 หลิว ลี่เว่ย รับบท กัวเต็งอัก
 อู๋ โหย่วชวน รับบท จูชง
 ปา เถอเอ้อร์ รับบท หันปอกือ
 หยาง กวงหัว รับบท น่ำฮียิ้น
 เซี่ย หนิง รับบท เตียวอาแซ
 หวัง เว่ย รับบท ช้วนกิมฮวด
 เจ้า เฟิง รับบท หันเสียวย้ง
 ปาเซินจาปู รับบท เตมูจิน (เจงกีส ข่าน)
 ปา หยิน รับบท เจเบ
 หม่า ลี่ผิง รับบท โจชิ
 เบต รับบท ออคได ข่าน
 เจ้า เห่าตง รับบท ชิว ชู่จี
การออกอากาศในไทย
ออกอากาศในปีพ.ศ. 2547 (2004) จันทร์-ศุกร์ทางช่อง 3 ช่วงเย็น ในไทย มังกรหยก ชุดนี้ไม่ค่อยมีกระแส เท่าเวอร์ชัน ก่อนหน้านี้

เกร็ดเล็กเกร็ดน้อย
ตอนออกอากาศครั้งแรกในจีน ถูกวิจารณ์เชิงลบจากผู้ชมจำนวนมาก แม้กระทั่งทุกวันนี้ยังคงมีแฟนๆในจีนยังคงวิจารณ์ลบอยู่ค่อนข้างเยอะ และคะแนนตามที่ต่าง ๆ เช่น douban หรือ imdb ได้น้อยกว่าหลายเวอร์ชัน (เกือบทุกเวอร์ชัน) ทำให้เห็นว่าคนส่วนใหญ่ ไม่ได้ชื่นชอบ มังกรหยก 2003 เท่าไหร่นัก

สำหรับเรตติ้งในจีนกลาง ๆ และเป็นเวอร์ชันของจีนที่ไม่ค่อยได้รับความนิยมในระดับเอเชีย เท่าไหร่นัก
# เจ้าจอมมารดาสัมฤทธิ์ ในรัชกาลที่ 3
เจ้าจอมมารดาสัมฤทธิ์ เป็นพระสนมในพระบาทสมเด็จพระนั่งเกล้าเจ้าอยู่หัว เจ้าจอมมารดาในพระเจ้าบรมวงศ์เธอ กรมขุนเจริญผลภูลสวัสดิ์

ประวัติ
เจ้าจอมมารดาสัมฤทธิ์ เกิดเมื่อ พ.ศ. 2346 ในปลายรัชสมัย พระบาทสมเด็จพระพุทธยอดฟ้าจุฬาโลกมหาราช เป็นธิดาของพระยาพิมานประสิทธิ์กับนางเหมือน ในรัชกาลพระบาทสมเด็จพระพุทธเลิศหล้านภาลัย เจ้าจอมมารดาสัมฤทธิ์ได้เป็นนางละครสำรับกลาง ดังปรากฏใน ประชุมพระราชนิพนธ์ในรัชกาลที่ 4 ภาคปกิณณกะ ภาค 1/2 เรื่องช้างเผือกกับนางงาม ว่าประชุมพระราชนิพนธ์ในรัชกาลที่-๔-ภาคปกิณณกะ-ภาค-๑/๒-เรื่องช้างเผือกกับนางงาม

...ในแผ่นดินพระบาทสมเด็จพระพุทธเลิศหล้านภาลัย ทรงอิเหนาในทอดแรก... สำรับกลางนั้นที่ใช้เป็นพระเอกนางเอกออกโรงอยู่ คือ จันสังข์ ขำเงาะ องุ่นสีดาหรือรจนา จั่นเสียง น้อยงอก มีสุรเสนา สัมฤทธิ์เจ้าจอมมารดา ปรางจิ๋ว...

ในรัชสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาสัมฤทธิ์ได้เป็นอาจารย์สอนอักขรสมัยไทยให้แก่พระนัดดาซึ่งหนึ่งในนั้นคือพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า

เจ้าจอมมารดาสัมฤทธิ์ถึงแก่อนิจกรรมเมื่อวันที่ 8 มกราคม พ.ศ. 2434 ขณะอายุได้ 88 ปี รับพระราชทานน้ำหลวงอาบศพ หีบทองทึบ ฉัตรเบญจา และกลองชนะเขียว 3 คู่ จ่าปี่ 1 ประโคมเมื่ออาบน้ำศพ ข่าวตาย 

พระราชโอรส
เจ้าจอมมารดาสัมฤทธิ์ ได้มีพระราชโอรส 1 พระองค์ คือ
พระองค์เจ้าชมพูนุท ในสมัยรัชกาลที่ 4 ทรงสถาปนาเป็น กรมหมื่นเจริญผลพูลสวัสดิ์ ต่อมาในสมัยรัชกาลที่ 5 ทรงเลื่อนเป็น กรมขุนเจริญผลพูลสวัสดิ์  ทรงเป็นพระชนกในสมเด็จพระมหาสมณเจ้า กรมพระชินวรวิสุทธิเทวารยวงศ์
# ไฟนด์ยัวร์เวย์
ไฟนด์ยัวร์เวย์  คืออัลบั้มสตูดิโอเปิดตัวชุดแรกของ แกเบรียล นักร้องอาร์แอนด์บีชาวอังกฤษ ออกจำหน่ายเมื่อปี พ.ศ. 2536 โดยมีเพลง "Dreams" ซิงเกิลจากอัลบั้มที่ขึ้นอันดับ 1 บนชาร์ตซิงเกิลแห่งสหราชอาณาจักร ตามมาด้วยอีกสามซิงเกิลที่ติดบนชาร์ต 40 อันดับแรกแห่งสหราชอาณาจักร ได้แก่ "Going Nowhere", "I Wish" และ "Because of You" ตัวอัลบั้มขึ้นถึงอันดับที่ 9 บนชาร์ตอัลบั้มแห่งสหราชอาณาจักร

 รายชื่อเพลง 

 ชาร์ต 
ชาร์ต (พ.ศ. 2536)อันดับสูงสุดดัตช์อัลบั้มส์ (MegaCharts)87เยอรมันอัลบั้มส์ (Offizielle Top 100)72สวีดิชอัลบั้มส์ (Sverigetopplistan)56ยูเคอัลบั้มส์ (OCC)9

 การรับรองยอดขาย 
โซนระดับยอดขายหน่วย/ยอดขาย สหราชอาณาจักร (BPI) ทองคำ 100,000^^จำนวนสินค้าที่นับจากการรับรองเพียงอย่างเดียว
# ราล์ฟ วายร้ายหัวใจฮีโร่
ราล์ฟ วายร้ายหัวใจฮีโร่  เป็นภาพยนตร์คอมพิวเตอร์แอนิเมชันสามมิติแนวตลกจากประเทศสหรัฐอเมริกา ออกฉายเมื่อ ค.ศ. 2012 ผลิตโดยวอลท์ดิสนีย์แอนิเมชันสตูดิโอส์ จัดจำหน่ายโดยวอลท์ดิสนีย์พิคเจอร์ส เป็นภาพยนตร์การ์ตูนเรื่องยาวลำดับที่ 52 ของดิสนีย์ กำกับโดย Rich Moore
อ้างอิง
# แม่ (นวนิยายของมักซิม กอร์กี)
แม่  เป็นนวนิยายที่ประพันธ์โดยมักซิม กอร์กี ในปี 1906 เกี่ยวกับการปฏิวัติของคนงานในโรงงาน  นวนิยายได้รับการตีพิมพ์เป็นภาษาอังกฤษเป็นครั้งแรกในนิตยสาร Appleton's Magazine ในปี 1906 และฉบับภาษารัสเซียในปี 1907

นวนิยายได้รับการแปลเป็นภาษาต่าง ๆ (รวมถึงภาษาไทยซึ่งแปลโดยจิตร ภูมิศักดิ์) รวมถึงได้รับการดัดแปลงเป็นภาพยนตร์หลายเรื่อง และนักเขียนบทละครชาวเยอรมัน Bertolt Brecht และผู้ทำงานร่วมกับเขาสร้างบทละครเรื่อง Die Mutter ในปี 1932
 อ้างอิง
# ซากุระเควสต์
ซากุระเควสต์  เป็นอนิเมะโทรทัศน์ 25 ตอนจากประเทศญี่ปุ่น อำนวยการสร้างโดยพีเอเวิกส์ และกำกับโดย Soichi Masui อนิเมะโทรทัศน์ออกอากาศครั้งแรกในญี่ปุ่นตั้งแต่วันที่ 5 เมษายน ถึงวันที่ 20 กันยายน 2017 อนิเมะได้รับการอธิบายว่าเป็นส่วนหนึ่งของ "ซีรีส์เกี่ยวกับการทำงาน" ของพีเอเวิกส์ ซึ่งเล่าเรื่องราวเกี่ยวกับคนและงานของพวกเขาหลังจาก สาวเรียวกังหัวใจเกินร้อย และ ก๊วนสาวนักสร้างอนิเมะ
 อ้างอิง
# แม่น้ำบีโคล
แม่น้ำบีโคล (Bicol River) เป็นแม่น้ำที่มีพื้นที่ลุ่มน้ำใหญ่เป็นอันดับที่ 8 ในประเทศฟิลิปปินส์ ด้วยเนื้อที่ 3,770 ตารางกิโลเมตร แม่น้ำมีจุดเริ่มต้นจากพื้นที่ทางตะวันตกเฉียงใต้ของเกาะลูซอน และไหลผ่านจังหวัดตีโมกคามารีเนส เขตบีโคล

ต้นน้ำอยู่ที่ทะเลสาบบาโต ความสูง 6 เมตรเหนือระดับน้ำทะเล ก่อนที่จะไหลยาว 94 กิโลเมตรไปลงที่อ่าวซันมิกูเอล
# แม่น้ำอากูซัน
แม่น้ำอากูซัน  เป็นแม่น้ำสายหนึ่งในพื้นที่ทางตะวันออกเฉียงเหนือของเกาะมินดาเนา ประเทศฟิลิปปินส์ มีพื้นที่ลุ่มน้ำ  ครอบคลุมเขตคารากาและบางส่วนของจังหวัดดาเบาเดโอโร เป็นพื้นที่ลุ่มน้ำที่ใหญ่เป็นอันดับที่ 3 ของประเทศ รองจากพื้นที่ลุ่มน้ำคากายัน และพื้นที่ลุ่มน้ำมินดาเนา แม่น้ำอากูซันมีความยาวทั้งหมด  ต้นน้ำอยู่ที่ภูเขาในจังหวัดดาเบาเดโอโร ใกล้กับเขตจังหวัดซีลางังดาเบา ทางทิศตะวันออกของเมืองตากุม และไหลผ่านหุบเขาแม่น้ำอากูซันในช่วงระยะทาง  จากทิศใต้ไปยังทิศเหนือ ความกว้าง 32–48 กิโลเมตรPlains of Mindanao ก่อนที่จะไหลลงสู่อ่าวบูตูอัน ใกล้กับเมืองบูตูอัน

 ภูมิศาสตร์ 
แม่น้ำอากูซันมีพื้นที่ลุ่มน้ำ 3 เขตย่อย
 พื้นที่ลุ่มน้ำอากูซันตอนบน ครอบคลุมพื้นที่ต้นน้ำในจังหวัดดาเบาเดโอโร, เมืองซันตาโฮเซฟา และเบรูเอลา จังหวัดตีโมกอากูซัน
 พื้นที่ลุ่มน้ำอากูซันตอนกลาง ครอบคลุมพื้นที่เมืองซันตาโฮเซฟาและอัมปาโร จังหวัดตีโมกอากูซัน
 พื้นที่ลุ่มน้ำอากูซันตอนล่าง ครอบคลุมพื้นที่เมืองอัมปาโร จังหวัดตีโมกอากูซัน และปากน้ำที่เมืองบูตูอัน จังหวัดฮีลากังอากูซัน
# วิกฤตเงินตราและหนี้ตุรกี พ.ศ. 2561
วิกฤตเงินตราและหนี้ตุรกี พ.ศ. 2561 เป็นวิกฤตการเงินที่กำลังดำเนินอยู่ในประเทศตุรกีโดยมีผลสะท้อนระหว่างประเทศเนื่องจากการระบาดทางการเงิน เงินตราลีราตุรกีเสื่อมมูลค่า มีอัตราเงินเฟ้อสูง ต้นทุนการกู้ยืมสูงขึ้น และมีการผิดนัดชำระหนี้สูงขึ้นตาม วิกฤตดังกล่าวเกิดจากการขาดดุลบัญชีเดินสะพัดและหนี้เงินตราต่างประเทศมากเกินของเศรษฐกิจตุรกี กอปรกับความเป็นเผด็จการที่เพิ่มขึ้นของประธานาธิบดีเรเจป ไตยิป แอร์โดอัน และความคิดแหวกประเพณีของเขาเกี่ยวกับนโยบายอัตราดอกเบี้ย

แม้วิกฤตดังกล่าวขึ้นชื่อเรื่องการลดค่าเงินครั้งสำคัญเป็นระลอก แต่ระยะหลังยังมีการผิดนัดชำระหนี้และการหดตัวทางเศรษฐกิจในที่สุด อัตราเงินเฟ้อแตะสองหลักทำให้เกิดภาวะเศรษฐกิจชะงักงัน (stagflation) ตามมา
# หอเทวาลัยเกษตรพิมาน
หอเทวาลัยเกษตรพิมาน เดิมเรียก หอเทวาลัยมหาเกษตร เป็นโบสถ์พราหมณ์ที่ก่อสร้างตั้งแต่สมัยอาณาจักรสุโขทัย เดิมเป็นที่ประดิษฐานเทวรูปพระนารายณ์และพระอิศวร ปัจจุบันหอเทวาลัยเกษตรพิมานตั้งอยู่ภายในเขตอุทยานประวัติศาสตร์สุโขทัย ส่วนเทวรูปทั้งสองถูกจัดแสดงภายในพระที่นั่งศิวโมกขพิมาน พิพิธภัณฑสถานแห่งชาติ พระนครศิลปกรรมโบราณในอาณาจักรสุโขทัย, หน้า 118-120

 ประวัติ 
หอเทวาลัยเกษตรพิมาน หรือหอเทวาลัยมหาเกษตร ก่อสร้างขึ้นเมื่อใดไม่เป็นที่ปรากฏชัด ทราบแต่เพียงว่าในรัชกาลพระมหาธรรมราชาที่ 1 เป็นต้นไป ใน จารึกวัดป่ามะม่วง (ภาษาเขมร) ระบุว่าพระมหาธรรมราชาที่ 1 ทรงประดิษฐานเทวรูปพระอิศวรและพระนารายณ์ไว้ภายในเทวาลัยสำหรับสักการบูชาของเหล่าดาบสและพราหมณ์ทั้งหลายเมื่อปี พ.ศ. 1892 อันแสดงให้เห็นว่าราชสำนักสุโขทัยในขณะนั้น ให้การอุปถัมภ์ศาสนาพุทธและฮินดูไปพร้อม ๆ กัน และคาดว่าคงมีพิธีกรรมในราชสำนักเช่นเดียวกับสมัยอยุธยาและรัตนโกสินทร์ ภายในเทวาลัยประดิษฐานเทวรูปสำริดขนาดใหญ่สององค์คือพระอิศวรและพระนารายณ์ นอกจากนี้ยังประดิษฐานเทวรูปเล็ก ๆ องค์อื่นอีก อาทิ พระพรหม พระหริหระ และเทวีในศาสนาฮินดู (อาจเป็นพระปารวตีหรือพระลักษมี)

ศาสตราจารย์ ดร. ศักดิ์ชัย สายสิงห์ สันนิษฐานว่าจารึกวัดป่ามะม่วง (ภาษาเขมร) นี้คงจารึกโดยพราหมณ์ในราชสำนักที่ใช้ภาษาเขมรเป็นสำคัญ

 โครงสร้าง 
หอเทวาลัยเกษตรพิมานเป็นมณฑปขนาดใหญ่ ผังเป็นรูปสี่เหลี่ยมจัตุรัส แต่ตัวมณฑปมีผังเป็นรูปสี่เหลี่ยมผืนผ้า มีการสร้างเสาเป็นหลักแล้วก่อผนังมาชนเสา เสาก่อด้วยอิฐรูปสี่เหลี่ยมขนาดใหญ่จำนวนแปดเสา ตัวอาคารหันไปทางทิศตะวันออก ศาสตราจารย์ ดร. ศักดิ์ชัย สายสิงห์ กล่าวว่าเทวาลัยแห่งนี้เป็นมณฑปหลังเดียวโดด ๆ ไม่มีวิหารด้านหน้า และไม่มีคูน้ำล้อมรอบต่างจากขนบการสร้างวัดร่วมสมัย นอกจากนี้ฐานชุกชีทำเป็นแท่นสี่เหลี่ยมผืนผ้าและมีการลดระดับหนึ่งชั้นสำหรับประดิษฐานเทวรูป

 ระเบียงภาพ
# ซูเปร์โกปาเดเอสปัญญา 2018
ซูเปร์โกปาเดเอสปัญญา 2018 เป็นการแข่งขันฟุตบอลครั้งที่ 32 ของ ซูเปร์โกปาเดเอสปัญญา ฟุตบอลซูเปอร์คัพที่จะตัดสินแบบเหย้า-เยือน 2 นัด โดยจะลงเล่นในเดือนสิงหาคม ค.ศ. 2018

คู่นี้เป็นการลงเล่นระหว่างทีมชนะเลิศของโกปาเดลเรย์ ฤดูกาล 2017–18 และลาลิกา ฤดูกาล 2017–18 บาร์เซโลนา กับทีมรองชนะเลิศโกปาเดลเรย์ เซบิยา

แตกต่างจากฤดูกาลก่อนหน้านี้ นี่จะเป็นนัดเดียวที่เป็นเจ้าภาพที่สนามเป็นกลาง สนามแข่งขันของปีนี้คือ สนามกีฬาอิบน์ บะฏูเฏาะฮ์ ในแทนเจียร์ ประเทศโมร็อกโก

แมตช์

รายละเอียด

 GK 13 โตมัส วาคลิกCB 25 กาเบรียล เมร์คาโด   CB 4  ไซมอน เคียร์CB 3  แซร์ฌี โกเมซRM 16 เคซุส นาบัสCM 10 เอแวร์ บาเนกาCM 7  โรเก เมซา  CM 17 ปาโบล ซาราเบีย   LM 18 เซร์ฆิโอ เอสกูเดโร (กัปตัน)CF 22 ฟรังโก บัซเกซ  CF 14 ลุยส์ มูรีเอล   ผู้เล่นตัวสำรอง:GK 32 ฆวน โซเรียโนDF 6  ดาเนียล การ์รีซูMF 5  อิบราฮิม อามาดูMF 11 อะเล็ช บิดัล    FW 8  โนลิโตFW 9  วิสซัม แบ็น แย็ดแดร์   FW 12 อังแดร ซิลวา   ผู้จัดการทีม: ปาโบล มาชิน300px GK 1  มาร์ค-อันเดร เทอร์ ชเตเกิน  RB 2  แนลซัน ซือเมดูCB 3  ฌาราร์ต ปิเกCB 15 เกลม็อง ล็องแกล  LB 18 ฌอร์ดี อัลบาDM 5  เซร์ฆิโอ บุสเกตส์  CM 12 ราฟิญญา   CM 8  อาร์ตูร์   RW 10 ลิโอเนล เมสซิ (กัปตัน)CF 9  ลุยส์ ซัวเรซLW 11 อุสมาน แดมเบเล   ผู้เล่นตัวสำรอง:GK 13 ยัสเปอร์ ซิลเลิสเซินDF 23 ซามุแอล อูมตีตีDF 27 ฆวน มิรันดาMF 4  อิวัน ราคิทิช   MF 7  ฟีลีปี โกชิญญู   MF 22 อาร์ตูโร บิดัล   FW 19 มุนีร อัลฮะดาดีผู้จัดการทีม: เอร์เนสโต บัลเบร์เด

ดูเพิ่ม 
ลาลิกา ฤดูกาล 2017–18
โกปาเดลเรย์ ฤดูกาล 2017–18
# บารอนอัชวินแห่งซิงเออร์ตอฟฟ์-แครม
บารอนอัชวินแห่งซิงเออร์ตอฟฟ์-แครม  เกิดเมื่อวันที่ 29 มีนาคม 2389 ณ ราชอาณาจักรบาวาเรีย เป็นบุตรของ อดอล์ฟ แครม และ เฮ็ดวิก แครม

เขาทำงานเป็นมหาดเล็กใน ดัชชีเบราน์ชไวค์ และได้เป็นครูควบคุมม้าภายในวัง ก่อนจะได้พกบกับ สุลต่านออนโตมัน พระองค์ทรงพระราชทาน ปราสาทในจังหวัดบันเดบวร์ก เป็นที่อยู่ของเขากับครอบครัว

 แต่งงาน 
บารอนอัชวินแห่งซิงเออร์ตอฟฟ์-แครม สมรสกับ บารอนเนสเฮ็ดวิกแห่งซิงเออร์ตอฟฟ์-ดรีบวร์ก เมื่อวันที่ 24 กันยายน 2412 มีบุตรดังนี้
เฮ็ดวิก เคาน์เตสวิลเฮล์มแห่งโอเยนฮุสเซน-ซิงเออร์ตอฟฟ์
แวนดา
อิริก
อาร์มการ์ด ฟอน แครม

อนึ่ง เขาเป็นพระอัยกาใน เจ้าชายแบร์นฮาร์ดแห่งลิพเพอ-บีสเตอร์เฟลด์ และเป็นพระปัยยกาใน สมเด็จพระราชินีนาถเบียทริกซ์แห่งเนเธอร์แลนด์

ต่อมาในปั 2424 เขาได้เพิ่มนามสกุลใหม่เป็น ซิงเออร์ตอฟฟ์-แครม ซึ่งภรรยาของเขาก็ใช้นามสกุลนี้ด้วย
# การขนส่งเอชเอ็ม
บริษัท การขนส่งเอชเอ็ม จำกัด เป็นหนึ่งในบริษัทรถโดยสารประจำทางที่ใหญ่ที่สุดในประเทศฟิลิปปินส์ ให้บริการในเส้นทางจากเมโทรมะนิลาไปยังเมืองต่าง ๆ ในจังหวัดลากูนา และมีบริษัทลูกชื่อว่า บริษัท เวิร์ทตีทรานสปอร์ต จำกัด ที่ให้บริการจากมะนิลาไปยังเกซอนซิตี

บริษัทตั้งชื่อตามผู้ก่อตั้ง โฮเมอร์ เมอร์คาโด ซึ่งเชื่อกันว่าเป็นหลานของวีรบุรุษแห่งชาติอย่างโฮเซ รีซัล ปัจจุบันเมอร์คาโดเป็นประธานสมาคมรถโดยสารแห่งลูซอนใต้

 รถโดยสาร 
 UD Nissan Diesel Exfoh 
 UD Nissan Diesel PKB
 Hino Grand Echo 1
 Hino Grand Echo 2
 Daewoo Bus BF106
 Daewoo Bus BV115
 อีซูซุ FVR 
 Hyundai Universe Space Classic
 Higer KLQ6109 V90
 Higer KLQ6119 V91
 Golden Dragon XML6103
 Yutong ZK6100H
 Yutong ZK6107HA
 Yutong ZK6122HD9
 King Long XMQ6119T
 King Long XMQ6117Y
 Autodelta Volvo B7R

 แหล่งข้อมูลอื่น 

อ
หมวดหมู่:การขนส่งในประเทศฟิลิปปินส์
# สมาน (แก้ความกำกวม)
สมาน อาจหมายถึง

 สมาน กุนัน อดีตสมาชิกหน่วยซีล วีรบุรุษถ้ำหลวง
 สมาน ส.จาตุรงค์ นักมวย
 สมาน กาญจนะผลิน นักแต่งเพลงลูกกรุง
 สมาน ภุมมะกาญจนะ อดีตนักการเมือง อดีตรัฐมนตรีช่วยว่าการกระทรวงอุตสาหกรรม
 สมาน ฟูตระกูล ผู้อำนวยการสำนักงานคณะกรรมการควบคุมเครื่องดื่มแอลกอฮอล์
 สมาน งามสนิท ผู้อำนวยการหลักสูตรนิเทศศาสตรมหาบัณฑิต มหาวิทยาลัยสยาม
 สมาน ศรีงาม รองเลขาธิการพรรคอธิปไตยปวงชนชาวไทย
 การสมานแผล
# เดคลัน วินน์
เดคลัน เทเรนซ์ วินน์ (เกิด 20 มีนาคม ค.ศ. 1995) เป็นนักฟุตบอลชาวนิวซีแลนด์ ปัจจุบันเล่นให้กับโคโลราโดราปิดส์ในเมเจอร์ลีกซอกเกอร์ และทีมชาตินิวซีแลนด์ เขาเกิดที่โจฮันเนสเบิร์ก ประเทศแอฟริกาใต้ และอพยพไปยังนิวซีแลนด์ในเดือนมกราคม ค.ศ. 2010 เมื่อเขาอายุได้ 14 ปี

 ทีมชาติ 
วินน์ถูกเรียกติดทีมชาติครั้งแรกในนัดกระชับมิตรที่พบกับจีนเมื่อเดือนพฤศจิกายน ค.ศ. 2014 ในนัดนั้น เขาจ่ายบอลให้คริส วูดทำประตูตีเสมอ 1–1 สี่วันถัดมา เขาลงเล่นในนัดที่พบกับไทย และในเดือนมีนาคม ค.ศ. 2015 เขาลงเล่นในนัดที่พบกับเกาหลีใต้

วินน์เคยถูกเรียกติดทีมชาติอายุไม่เกิน 20 ปีในการแข่งขันฟุตบอลโลกเยาวชนในเดือนพฤษภาคม ค.ศ. 2015 เขาได้ลงเล่นในรอบแบ่งกลุ่มทั้งสามนัดที่พบกับยูเครน, สหรัฐ และพม่า และได้ลงเล่นในรอบ 16 ทีมสุดท้ายที่พ่ายแพ้ต่อโปรตุเกส
# เรือข้ามฟากแม่น้ำปาซิก
เรือข้ามฟากแม่น้ำปาซิก เป็นระบบขนส่งทางน้ำในเมโทรมะนิลา ประเทศฟิลิปปินส์ โดยล่องไปตามแม่น้ำปาซิก เริ่มต้นจากเมืองปีนักบูฮาตันในปาซิก ไปยังเมืองอินทรามูโรสในมะนิลา ดำเนินการโดยบริษัทขนส่งทางเรือ เอสซีซี

ในเดือนกุมภาพันธ์ ค.ศ. 2011 การขนส่งทางเรือได้หยุดพักชั่วคราว และกลับมาให้บริการใหม่อีกครั้งวันที่ 28 เมษายน ค.ศ. 2014 ปัจจุบันให้บริการโดยการพัฒนาเมโทรมะนิลา

 ท่าเทียบเรือ 
เมื่อวันที่ 12 เมษายน ค.ศ. 2017 มีท่าเทียบเรือทั้งหมด 12 แห่ง

 # ท่าเทียบเรือ ที่ตั้ง 1  พลาซาเดเม็กซิโก อินทรามูโรส มะนิลา 2  ถนนเอสโคลตา บีโนนโด มะนิลา 3  ลีวาซังโบนิฟาซิโอ ลีวาซังโบนิฟาซิโอ เออร์มิตา มะนิลา 4  มหาวิทยาลัยสารพัดช่างฟิลิปปินส์ ซันตาเมซา มะนิลา 5  ซันตาอานา ซันตาอานา มะนิลา 6  ลัมบิงกัน ปุนตา ซันตาอานา มะนิลา 7  บาเลนซุเอลา บาเลนซุเอลา มากาตี 8  ฮูโล ฮูโล มันดาลูโยง 9  กูอาดาลูเป กูอาดาลูเปนูเวโบ มากาตี 10  ไมบุงกา ไมบุงกา ปาซิก 11  ซันเฮาคีน ซันเฮาคีน ปาซีก 12  ปีนักบูฮาตัน - อาคาซีอา ปีนักบูฮาตัน ปาซิก
# แม่น้ำแควน้อย (จังหวัดกาญจนบุรี)
แม่น้ำแควน้อย หรืออีกชื่อคือ แม่น้ำไทรโยค เป็นแม่น้ำสายสำคัญสายหนึ่งทางภาคตะวันตกของประเทศไทย เกิดจากลำน้ำใหญ่สามสายจากเทือกเขาตะนาวศรี ได้แก่ แม่น้ำบีคี่ใหญ่ แม่น้ำซองกาเลีย และแม่น้ำรันตี ไหลไปรวมกันที่ด้านใต้ของด่านสามสบในเขตอำเภอสังขละบุรี จังหวัดกาญจนบุรี จากนั้นไหลผ่านเขตอำเภอทองผาภูมิ อำเภอไทรโยค และอำเภอเมืองกาญจนบุรี แล้วจึงไหลไปรวมกับแม่น้ำแควใหญ่กลายเป็นแม่น้ำแม่กลอง มีความยาวประมาณ 330 กิโลเมตรราชบัณฑิตยสถาน. อักขรานุกรมภูมิศาสตร์ไทย เล่ม ๑ ฉบับราชบัณฑิตยสถาน. พิมพ์ครั้งที่ 5. กรุงเทพฯ : ราชบัณฑิตยสถาน, 2557, หน้า 133. สองฝั่งแม่น้ำเป็นภูเขาสูงชัน มีการสร้างเขื่อนวชิราลงกรณ (เขื่อนเขาแหลม) กั้นแม่น้ำแควน้อยที่อำเภอทองผาภูมิ มีเนื้อที่ผิวน้ำ 353 ตารางกิโลเมตร (220,625 ไร่) ครอบคลุมพื้นที่บางส่วนในท้องที่อำเภอสังขละบุรีและอำเภอทองผาภูมิ

ภูมิประเทศโดยทั่วไปในลุ่มน้ำแควน้อยเป็นภูเขาใหญ่น้อยเรียงสลับซับซ้อนและสูงชัน บางแห่งเป็นหน้าผาสูง บางแห่งเป็นที่ราบ ลำน้ำแควน้อยไหลผ่านภูมิประเทศที่สวยงาม มีน้ำตก มีห้วย และลำธารเล็ก ๆ ไหลลงลำน้ำเกือบตลอดสาย สภาพป่าส่วนใหญ่เป็นป่าไม้เบญจพรรณและป่าดงดิบ มีป่าไผ่แซมอยู่ทั่วไป มีป่าสงวนและเขตรักษาพันธุ์สัตว์ป่าหลายแห่ง ได้แก่ ป่าสงวนแห่งชาติเขาช้างเผือก เขตรักษาพันธุ์สัตว์ป่าทุ่งใหญ่นเรศวร ป่าสงวนแห่งชาติห้วยเขย่ง ป่าสงวนแห่งชาติเขาพระฤๅษีและเขาบ่อแร่ และป่าสงวนแห่งชาติวังใหญ่–แม่น้ำน้อย

 แม่น้ำสาขา 
 แม่น้ำบีคี่ใหญ่ 
แม่น้ำบีคี่ใหญ่มีต้นกำเนิดจากเทือกเขาตะนาวศรีใกล้ชายแดนไทย–พม่า ในเขตอำเภอทองผาภูมิ ลำน้ำไหลขึ้นไปทางทิศเหนือค่อนไปทางทิศตะวันออก ผ่านเขาปลายลำปิล๊อก เข้าเขตอำเภอสังขละบุรี ช่วงนี้มีลำน้ำสาขาที่สำคัญคือ ห้วยบีคี่ ซึ่งมีต้นกำเนิดจากเทือกเขาตะนาวศรีที่พรมแดนไทย–พม่าเช่นเดียวกัน แต่อยู่ในเขตอำเภอสังขละบุรี ไหลมาทางทิศตะวันตกสมทบกับแม่น้ำบีคี่ใหญ่ที่บ้านมอญ น้ำยังคงไหลขึ้นสู่ทิศเหนือค่อนไปทางทิศตะวันออกจนกระทั่งอีกประมาณ 6 กิโลเมตร จะถึงสามสบ ลำน้ำหักเลี้ยวไปทางทิศตะวันออก เรียกว่าแม่น้ำแควน้อย ไหลลงตอนใต้ต่อไป

 แม่น้ำซองกาเลีย 
แม่น้ำซองกาเลียมีทิศทางการไหลจากทิศเหนือลงสู่ทิศใต้ มีต้นกำเนิดจากเทือกเขาตะนาวศรี บริเวณด่านเจดีย์สามองค์ มีลำห้วยหลายสายไหลมาสมทบแม่น้ำซองกาเลีย ไหลลงใต้ผ่านอำเภอสังขละบุรี และไหลลงแม่น้ำแควน้อยที่สามสบ

 แม่น้ำรันตี 
แม่น้ำรันตีไหลมาจากทิศตะวันออก มีต้นกำเนิดจากภูเขากั้นลุ่มน้ำแควน้อยกับแควใหญ่ ไหลมาบรรจบกับแม่น้ำซองกาเลียก่อน อีกประมาณครึ่งกิโลเมตร จึงไหลบรรจบเป็นลำน้ำแควน้อย
# เอดูอาร์โด อาโญ
พลเอก เอดูอาร์โด มานาฮัน อาโญ (เกษียณ)  เป็นผู้บริหารประเทศชาวฟิลิปปินส์ ผู้ทำหน้าที่เป็นเลขาธิการหรือเจ้าหน้าที่ผู้ดูแลกรมมหาดไทยและรัฐบาลท้องถิ่น ในฐานะทหาร เขาเป็นผู้บัญชาการกองทัพบกฟิลิปปินส์และเสนาธิการแห่งกองทัพฟิลิปปินส์

 ภูมิหลัง 

เอดูอาร์โด มานาฮัน อาโญ เกิดที่ซันมาเตียว จังหวัดรีซัล เมื่อวันที่ 26 ตุลาคม ค.ศ. 1961 ในวัยเด็ก เขาได้แสดงถึงความความสามารถทางวิชาการที่โดดเด่นเมื่อเขาสำเร็จการศึกษาระดับประถมในฐานะผู้แทนที่กล่าวสุนทรพจน์ในวันรับประกาศนียบัตร มุ่งตรงจากโรงเรียนมัธยม เขาเข้าโรงเรียนนายร้อยฟิลิปปินส์ และกลายเป็นสมาชิกคนหนึ่งของพีเอ็มเอ มาติกัสคลาสปี ค.ศ. 1983 ที่เขาสำเร็จการศึกษาโดยได้รับการประกาศยกย่อง

ในช่วงที่เขาทำงานอยู่ในกองทัพ เขาติดอันดับ 1 ในทุกหลักสูตรการทหารทั้งในประเทศและต่างประเทศ ในปี ค.ศ. 1996 อาโญสำเร็จในระดับสูงสุดของชั้นเรียนในหลักสูตรเจ้าหน้าที่ข่าวกรองนานาชาติที่ฟอร์ตฮวาชูกา รัฐแอริโซนา สหรัฐ โดยได้รับคะแนนสมบูรณ์แบบ 100 เปอร์เซ็นต์ ซึ่งยังคงไม่มีการคัดค้านจนถึงทุกวันนี้

เพราะชื่อเสียงที่ดีของเขา, ความเป็นมืออาชีพที่โดดเด่น และความสมบูรณ์แบบที่ไม่อาจปฏิเสธได้ อาโญได้รับมอบหมายให้ดำรงตำแหน่งทางทหารที่สำคัญ ซึ่งรวมถึงผู้บัญชาการหน่วยสืบราชการลับและกลุ่มรักษาความปลอดภัยแห่งกองทัพบกฟิลิปปินส์; หัวหน้าหน่วยสืบราชการลับแห่งกองทัพฟิลิปปินส์; ผู้บัญชาการกองพลทหารราบที่ 10; ผู้บัญชาการกองทัพบกฟิลิปปินส์คนที่ 57 และเสนาธิการแห่งกองทัพฟิลิปปินส์คนที่ 48 ด้วยการมุ่งเน้นดุจนกอินทรีในการบรรลุภารกิจของเขา อาโญเป็นสื่อในการวางตัวเป็นกลางของผู้ก่อการร้ายและคอมมิวนิสต์เป้าหมายที่มีมูลค่าสูงนับไม่ถ้วน ซึ่งทำให้เขากลายเป็นตำนานของชุมชนข่าวกรอง

เขาศรัทธานิกายคาทอลิก อาโญยังสนับสนุนค่านิยมของผู้นำแบบรับใช้อย่างกระตือรือร้นและมักจะให้ความสำคัญกับการทำงานเป็นทีม ภายใต้การนำของเขา ส่งผลให้กองทัพฟิลิปปินส์ได้รับคะแนนความพึงพอใจสุทธิสูงสุดจากประชาชน นี่แสดงให้เห็นเมื่อเขาได้รับการกำหนดให้เป็นผู้บังคับบัญชากฎอัยการศึกที่มินดาเนาในช่วงระยะเวลาห้าเดือนอันยาวนานของวิกฤตการณ์มาราวี ที่กองทัพฟิลิปปินส์ไหลบ่าเข้ามาเป็นพยานและรับรู้

ในการยอมรับถึงราชการที่โดดเด่นและจรรยาบรรณในการทำงานของเขา เขาได้รับบำเหน็จ, เหรียญ และอิสริยาภรณ์ถึงประมาณ 70 รายการ จากทั้งในประเทศและต่างประเทศ เขาได้รับบำเหน็จแควาเลียร์ วิทยาลัยการทหารฟิลิปปินส์ในปี ค.ศ. 1996 ในฐานะศิษย์เก่าที่โดดเด่นของวิทยาลัยการทหารฟิลิปปินส์ในสาขาการปฏิบัติการทางทหาร นอกจากนี้ เขายังเป็นผู้ได้รับลีเจียนออฟออเนอร์ฟิลิปปินส์ (ระดับผู้บัญชาการทหาร) และปังลิมากากะฮ์กังกะตันเต็นเตรา (พีแกต) อันทรงเกียรติ ที่เป็นบำเหน็จโดยไม่น้อยกว่าสมเด็จพระราชาธิบดีมาเลเซีย

เอ็ด ซึ่งเป็นชื่อที่เพื่อนใช้เรียก ได้แต่งงานอย่างมีความสุขกับอดีตนางสาวจีน โจเซลิน อาร์ ดีโอโซ และพวกเขามีความสุขกับเด็กสี่คน คือ เอ็ดวิน จูเนียร์, เอ็ดเวิร์ด, จาเนลล์ มารี และจัสมิน แคลร์

 บำเหน็จ 

 35px เมดัลออฟเมอริตประธานาธิบดี (ประเทศฟิลิปปินส์)
 35px ลีเจียนออฟออเนอร์ฟิลิปปินส์ - ระดับผู้บัญชาการทหาร
 35px ดาวราชการยอดเยี่ยม
 35px โกลด์ครอส (ประเทศฟิลิปปินส์)
 ซิลเวอร์ครอสเมดัล
 24  บรอนซ์ครอสเมดัล สำหรับปฏิบัติการข่าวกรอง
 36 35px มิลิทารีเมอริตเมดัล (ประเทศฟิลิปปินส์)
 10  มิลิทารีคอมเมนเดชันเมดัล
 35px ซิลเวอร์วิงเมดัล
 บำเหน็จแควาเลียร์ วิทยาลัยการทหารฟิลิปปินส์
 กาวัดซากวนลารัน
 ซากีสักนังอูลีรังกาวอล
 35px อิสริยาภรณ์ราชการที่ยาวนาน
 35px โบว์ปฏิบัติการบรรเทาสาธารณภัยและฟื้นฟู
 35px อิสริยาภรณ์การรบป้องกันความขัดแย้ง แห่งเกาะลูซอน
 35px อิสริยาภรณ์การรบป้องกันความขัดแย้ง แห่งเกาะมินดาเนา
# ทางหลวงพิเศษหมายเลข 71
ทางหลวงพิเศษหมายเลข 71 เป็นทางหลวงพิเศษที่เชื่อมระหว่างกรุงเทพมหานครกับจังหวัดสระแก้ว (ชายแดนไทย-กัมพูชา) โดยทางหลวงพิเศษสายนี้เป็นทางหลวงที่มีความสำคัญ เนื่องจากเป็นเส้นทางต่อเนื่องจากทางหลวงพิเศษหมายเลข 81 (น้ำพุร้อน-บางใหญ่) โดยมีทางด่วนขั้นที่ 3 สายเหนือเป็นตัวเชื่อมมอเตอร์เวย์ทั้ง 2 สายในเขตกรุงเทพมหานคร

 แนวเส้นทางโครงการ 
แนวเส้นทางเริ่มต้นที่ถนนกาญจนาภิเษกด้านตะวันออกในเขตคันนายาว กรุงเทพมหานคร โดยเส้นทางจะผ่านเขตพื้นที่เขตมีนบุรี เขตหนองจอก แล้วหลังจากนั้นจะผ่านเข้าพื้นที่จังหวัดฉะเชิงเทรา จังหวัดปราจีนบุรี แล้วสิ้นสุดที่ชายแดนไทย-กัมพูชา อำเภออรัญประเทศ จังหวัดสระแก้ว รวมระยะทางประมาณ 204 กิโลเมตร และมีแผนในการพัฒนาทางหลวงสายหลักสายเดิมให้เป็นทางหลวงพิเศษระหว่างเมือง เพื่อลดงบประมาณค่าก่อสร้าง โดยเป็น 1 ใน 2 โครงการนำร่อง โดยอีกสายหนึ่งคือทางหลวงพิเศษหมายเลข 5 ช่วงนครสวรรค์-พิษณุโลก

 สถานะโครงการ 
ทางหลวงพิเศษสายนี้ยังมีความไม่ชัดเจนเนื่องจากยังอยู่ในแผนแม่บทระยะแรกของกรมทางหลวง หากโครงการทางหลวงพิเศษสายนี้ก่อสร้างเสร็จจะทำให้การส่งสินค้าจากภาคตะวันออกไปยังภาคตะวันตกทำได้สะดวกยิ่งขึ้น

 การจัดเก็บค่าผ่านทาง 
ทางหลวงพิเศษสายนี้คิดค่าผ่านทางตามระยะทาง โดยอัตราค่าผ่านทางยังไม่ประกาศจนกว่าโครงการนี้จะก่อสร้างเสร็จ
# ทางหลวงพิเศษหมายเลข 82
ทางหลวงพิเศษหมายเลข 82 เป็นโครงการทางหลวงพิเศษระหว่างเมือง โดยแนวเส้นทางจะยกระดับบนถนนพระรามที่ 2 (ทางหลวงหมายเลข 35) มีระยะทาง  ผ่านกรุงเทพมหานคร จังหวัดสมุทรสาคร จังหวัดสมุทรสงคราม และจังหวัดราชบุรี

 แนวเส้นทางโครงการ 
ทางหลวงพิเศษระหว่างเมืองสายนี้มีจุดเริ่มต้นต่อจากทางพิเศษสายพระราม 3-ดาวคะนอง-วงแหวนรอบนอกตะวันตก ของการทางพิเศษแห่งประเทศไทย บริเวณกิโลเมตรที่ 9 ของถนนพระรามที่ 2 ใกล้กับทางแยกต่างระดับบางขุนเทียน แนวเส้นทางจะอยู่บนเกาะกลางของถนนพระรามที่ 2 เข้าสู่จังหวัดสมุทรสาคร ผ่านอำเภอเมือง จากนั้นเข้าสู่จังหวัดสมุทรสงคราม ผ่านอำเภอเมือง แล้วไปสิ้นสุดที่จุดตัดทางหลวงแผ่นดินหมายเลข 4 (ถนนเพชรเกษม) แยกวังมะนาว

โดยในระยะแรกจะดำเนินการก่อสร้างช่วงบางขุนเทียนถึงทางแยกต่างระดับบ้านแพ้ว (ตัดกับทางหลวงแผ่นดินหมายเลข 375) ก่อน เพื่อเป็นการบรรเทาปัญหาการจราจรติดขัดบริเวณถนนพระรามที่ 2
 รายชื่อทางขึ้น-ลงของทางหลวงพิเศษ 
ทางหลวงพิเศษสายนี้มีทางขึ้น-ลงทั้งสิ้น 11 จุด ได้แก่

 รายชื่อทางแยกต่างระดับ 

 สถานะโครงการ 
อยู่ระหว่างการก่อสร้างในส่วนของงานโยธา ช่วงบางขุนเทียนถึงบ้านแพ้ว สำหรับงานติดตั้งระบบต่างๆ เช่น ระบบจัดเก็บค่าธรรมเนียมผ่านทาง ระบบบริหารและควบคุมการจราจร จะรวมอยู่ในขอบเขตของการให้เอกชนร่วมลงทุน (PPP) ในรูปแบบ PPP Gross Cost ในการดำเนินงานและบำรุงรักษา (Operation and Maintenance)

 การจัดเก็บค่าผ่านทาง 
การจัดเก็บค่าผ่านทางเป็นระบบปิด โดยคิดค่าผ่านทางตามระยะทางที่ใช้จริง ใช้ระบบจัดเก็บค่าผ่านทางอัตโนมัติแบบไม่มีไม้กั้น (M-Flow) ระบบเดียวทั้งสายทาง
# สถานีนอร์ทแอฟเวนู
สถานีนอร์ทแอฟเวนู  หรือ นอร์ท เป็นสถานีรถไฟฟ้าบนเส้นทางเอ็มอาร์ที-3 และเป็น 1 ใน 11 สถานียกระดับของเส้นทาง ตัวสถานีตั้งอยู่บริเวณจุดตัดถนนนอร์ท-ถนนเอปีฟานีโอ เด ลอส ซันโตสในเกซอนซิตี

สถานีนี้เป็นสถานีปลายทางฝั่งเหนือของเอ็มอาร์ที-3 ขบวนรถที่ตั้งต้นที่สถานีแห่งนี้จะให้บริการจนถึงสถานีทัฟต์แอฟเวนู นอร์ทแอฟเวนูยังมีศูนย์ซ่อมบำรุงรถไฟฟ้าซึ่งอยู่ใต้ดิน

 แผนผังสถานี 
L3ชานชาลาชานชาลาด้านข้าง, ประตูรถจะเปิดด้านขวาชานชาลา A←สาย 3</span> สถานีปลายทางชานชาลา B→สาย 3</span> มุ่งหน้า ศูนย์ซ่อมบำรุง ↗ หรือ สถานีทัฟต์แอฟเวนู →ชานชาลาด้านข้าง, ประตูรถจะเปิดด้านขวาL3ชั้นจำหน่ายบัตรโดยสารช่องตรวจบัตรโดยสาร, ห้องจำหน่ายบัตรโดยสาร, ร้านค้า, ทางเชื่อมไปยังทริโนมาL2สะพานลอยL1ระดับถนนทริโนมา, เวอร์ติสนอร์ท, โรงแรมโซโก

 ระเบียงภาพ
# ดับเบิลวัมมี
ดับเบิลวัมมี (อังกฤษ: Double Whammy) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2001 กำกับโดย ทอม ดิซิลโล นำแสดงโดย เดนิส เลียรี, เอลิซาเบธ เฮอร์ลีย์, ลูอิส กัซแมน, โดนัลด์ เฟสัน, สตีฟ บูเซมี, เมโลนี ดิแอซ

นักแสดง
เดนิส เลียรี รับบท เรย์ พลูโต
เอลิซาเบธ เฮอร์ลีย์ รับบท ดร. แอนน์ บีมเมอร์
สตีฟ บูเซมี รับบท เจอร์รี่ คับเบิ้ลส์
เมโลนี ดิแอซ รับบท เมริบัล เบนิเตส
ลูอิส กัซแมน รับบท จูอัน เบนิเตส
โดนัลด์ เฟสัน รับบท เคลติส
 วิกเตอร์ อาร์โก
 คริส นอธ
 คีธ นอบส์
 ออทโท แซนเชซ
 เควิน โอลซัน
 บิล บ็อกส์
 เจอรีย์ แบมแมน
 แซลลี เจสซี ราฟาเอล
 ชารอน วิลกินส์
 คาปริส เบเนเดตตี